**Breu historia de la paleogenòmica**

**De com una disciplina jove ha revolucionat l'estudi del passat**

**Carles Lalueza-Fox**

Institut de Biologia Evolutiva (CSIC-Universitat Pompeu Fabra)

Dr. Aiguder 88, 08003 Barcelona (Spain)

email: carles.lalueza@upf.edu

**Resum**

En pocs anys, el camp del DNA antic ha passat de ser una disciplina anecdòtica i artesanal a convertir-se en un dels camps científics més dinàmics, que està generant dades genòmiques massives de centenars d'individus del passat. Aquest inclouen des d'hominins extingits com els neandertals o els denisovans fins a humans prehistòrics que ens informen del poblament recent dels continents. La paleogenòmica proporciona informació directa, en l'espai i en el temps, d'aspectes adaptatius i demogràfics de les poblacions humanes, i posa també de manifest patrons complexes de migracions passades que ens ajuden a entendre la diversitat actual. El desenvolupament que viu la disciplina és una oportunitat única per establir vincles col·laboratius amb arqueòlegs i antropòlegs i bastir així una visió autènticament multidisciplinària de l'estudi del passat.

**Paraules clau**: Evolució humana, Neandertals, Genòmica, Prehistoria